Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk. Klik her for at læse nyhedsbrevet i din browser.
# David Lynch - og alle hans værker David Lynch, en af filmhistoriens mest unikke og visionære instruktører, gik bort i sidste uge og efterlader en arv, der transcenderer det traditionelle filmmageri. Med værker som Eraserhead, Blue Velvet og den ikoniske serie Twin Peaks åbnede han døren til drømmens og mareridtets grænseland, hvor surrealismen forenes med menneskelige følelser på en måde, som få har formået.
# David Lynch på film og TV
David Lynch Masterpiece Collection (4-disc) |  |  | 199.00
Region 2 med danske tekster - udkom 26/3-2020
Fire fantastiske, foruroligelige, fortryllende film fra den surrealistiske mester. Der er den legendariske filmatisering af Frank Herberts roman Dune (1984) og det intense mysterium Blue Velvet (1986). Twin Peaks: Fire Walk with Me fortæller forhistorien til serien uden de hæmninger, TV-formatet lagde på instruktøren. Sidst, men ikke mindst, får vi også den fascinerende og nærmest uforståelige Lost Highway (1997), der kan ses igen og igen (uden man bliver ret meget klogere). Læs mere her.
Blue Velvet |  |  | 99.00
Region 2 med danske tekster - udkom 26/3-2020 |
David Lynchs dystre, forstyrrede og ubehagelige mesterværk fra 1986. Den unge collegeknægt Jeffrey Beaumont vender hjem til sin fødeby - indbegrebet af et stykke "small town America" - da hans far får et hjerteanfald. Jeffrey keder sig uhjælpeligt i den lille by, hvor intet tilsyneladende sker, men under byens pæne facade lurer noget rigtig grimt, hvilket den unge mand snart vil opdage. Dennis Hopper er fantastisk som filmens psykopatiske superskurk. Læs mere her. |  |
Dune (David Lynch) |  |  | 99.00
Region 2 med danske tekster - udkom 26/3-2020
David Lynchs forsøg på at filmatisere Frank Herberts ikoniske roman i én film var dømt til at mislykkes fra start. Til trods herfor lykkedes det alligevel at stable et fascinerende misfoster på benene med en imponerende rolleliste, vanvittige vulgære design og momenter, der brænder sig ind på nethinden. Filmen er en unik vision, der aldrig er set før eller siden - den perfekte kombination af en legendarisk science fiction-roman, en visionær instruktør, 80'er filmstil og hybris! Læs mere her.
Dune (Bioversion & tv-version) (Blu-ray & DVD) |  |  | 179.00
Region B/2 uden undertekster - udkom 30/1-2019 |
Denne svenske udgave indeholder den velkendte biografversion på 138 minutter (Blu-ray med svenske undertekster) plus den sjældne TV-udgave på knap 3 timer (DVD). Sidstnævnte har ikke Lynchs godkendelse, og som instruktør er derfor krediteret 'Alan Smithee', der jo ofte bruges som pseudonym, når en filmskaber ønsker sit navn fjernet fra et projekt. Så vidt vi er orienteret findes ikke andre disc-udgivelser af TV-versionen, så her er tale om noget af et kuriosum. Læs mere her. |  |
Dune: Remastered Limited Edition (2-disc) (Blu-ray) |  |  | 349.00
Region B/2 med engelske undertekster - udkom 30/8-2021
I forbindelse med Denis Villeneuves Part One-filmatisering i 2021 fik David Lynchs 1984-film en imponerende ny special edition med en 4K overførsel, der giver filmen helt nyt liv for en ny generation. Vi har i Laserdisken stadig få eksemplarer tilbage af Arrows eksklusive Limited Edition Blu-ray boks, som indeholder en bonus disc med featuretter og både nye og gamle interviews + en dobbeltsidet plakat, lobby card-reproduktioner i postkortformat samt en unik 60-siders bog. Læs mere her.
Dune: Remastered (4K UHD) |  |  | 249.00
Regionfri med engelske undertekster - udkom 18/10-2021 |
Hvis man vil opleve Lynchs ørkenvision i den bedst mulige kvalitet, må valget falde på Arrows flotte 4K UHD-udgave, præsenteret i Dolby Vision. Pladen er sprængfyldt med ekstramateriale, heriblandt to nye kommentarspor (af filmhistorikeren Paul M. Sammon og podcast-værten Mike White), Impressions of Dune - en dokumentar fra 2003, adskillige making-of featuretter, 11 slettede scener, trailers og billedgallerier. Plakat, bog og bonus disc fra Limited Edition må man dog undvære. Læs mere her. |  |
Elephant Man, The |  |  | 99.00
Region 2 med danske tekster - udkom 5/12-2019
David Lynchs mesterlige film overgår næsten samtlige af hans værker og er om ikke andet hans mest hjertegribende. Det er den grusomt sandfærdige beretning om den slemt deforme, dybt intelligente stakkel John Merrick (John Hurt), der i Victoria-tidens England må hutle sig gennem tilværelsen som attraktion i et freakshow, indtil han møder lægen Frederick Treves, der som den første får kendskab til Merricks smukke sind og sjæl. Ubeskrivelig stærk og tankevækkende kigning. Læs mere her.
Eraserhead |  |  | 99.00
Region 2 med danske tekster - udkom 17/4-2023 |
I den mørke ruinby arbejder maskinerne dag og nat. Larmen er øredøvende, mens røgen indhyller de faldefærdige tilsyneladende forladte huse. Henry Spencer bor i et af husene. Her lytter han til en syngende kvindestemme i radiatorrørene, mens lyset tændes og slukkes. Spencers kæreste er Mary X, der plages af voldsomme spastiske anfald. Det forhindrer dog ikke deres kærlighed i at bære frugt i form af en skræmmende mutant. David Lynchs første spillefilm fra 1977. Læs mere her. |  |
Inland Empire (Blu-ray) |  |  | 99.00
Region B/2 med danske tekster - udkom 13/6-2022
Endnu engang inviterer den visionære instruktør indenfor i sit helt eget, mystiske univers, hvor intet er, hvad det lader til at være. Nikki Grace er en Hollywood-stjerne, der vikles ind i en uheldsvanger film, som trækker ubehagelige spor til en ældre filmatisering af et polsk folkeeventyr, hvor hovedrolleindehaverne blev myrdet på ubehageligste vis. Snart er Nikki fortabt i en mareridtsagtigt fortælling, der får hende til at overveje, om hun drømmer eller er vågen. Læs mere her.
Lost Highway |  |  | 99.00
Region 2 med danske tekster - udkom 31/7-2023 |
I David Lynchs bizarre kultklassiker er en stakkels jazzmusiker (Bill Pullman) plaget af tanken om, at hans kone er ham utro. Bedre bliver det ikke, da han senere anklages for at have myrdet hende! En ung bilmekaniker bliver af en fristende smuk kvinde draget ind i et net af løgne og bedrag. Deres skæbner bliver knyttet sammen ved, at de personer, der gør deres liv så besværligt, måske er én og samme person. Hvem er hvem, og hvem har gjort hvad? Læs mere her. |  |
Mulholland Dr. (Blu-ray) |  |  | 129.00
Region B/2 med engelske undertekster - udkom 31/1-2022
David Lynchs fascinerende, frustrerende Hollywood-historie Mulholland Dr. fra 2001 er næsten mere udfordrende end hans allerede uigennemtrængelige Lost Highway. På overfladen er det en historie om en ung, blåøjet kvinde, der ankommer til drømmenes by for at blive filmstjerne, men hurtigt bliver hun trukket med i sølet - ned i den betændte underverden, hvor intet er, som det ser ud til at være, og de bedste drømme hurtigt bliver forvandlet til mareridt. Læs mere her.
Straight Story, The (Blu-ray) |  |  | 249.00
Region B/2 uden danske tekster - udkom 28/7-2023 |
Efter sin dystre og mærkelige Lost Highway havde David Lynch brug for at fortælle en hjertevarm og lige-ud-af-landevejen historie. Den aldrende cowboy Alvin Straight (Richard Farnsworth) kan ikke køre bil pga. dårligt syn, hesten er gået på pension, og rigtige ko-drenge kører ikke i bus. Da Alvins bror, som han ikke har set i 10 år, ligger for døden i en anden stat, sadler han sin gamle firhjulede græsslåmaskine og begiver sig ud på filmhistoriens hidtil langsomste roadtrip! Læs mere her. |  |
Twin Peaks: The Entire Mystery (10-disc) (Blu-ray) |  |  | 379.00
Region B/2 med danske tekster - udkom 27/6-2016
Det hele starter, da et lig skyller op ved en flodbred i byen Twin Peaks, Washington. Det viser sig at være stjernestudenten Laura Palmer - den perfekte pige, der på overfladen ikke har skyggen af problemer i sit liv. Det glansbillede begynder dog snart at krakelere, da efterforskingen starter. Denne boks har fået den helt store tur. Alle afsnit er restaureret, og der er masser af ekstramateriale. OG så er filmen Fire Walk with Me inkluderet - på Blu-ray med danske undertekster! Læs mere her.
Twin Peaks: A Limited Event Series (8-disc) (Blu-ray) |  |  | 399.00
Region B/2 med danske tekster - udkom 5/12-2019 |
Der er gået 25 år siden mordet på Laura Palmer. For mange af de involverede er livet gået videre uden det store drama, men FBI-chefen Gordon Cole har mange ubesvarede spørgsmål. Både om den forsvundne FBI-agent Chester Desmond, men også om andre mystiske sager. Noget er dog begyndt at røre på sig. Mørket er vækket til live igen, men det er håbet også. Det er tid til at vende tilbage til byen, hvor det hele startede. Det er tid til at vende tilbage til Twin Peaks. Læs mere her. |  |
Twin Peaks: The Television Collection (16-disc) (Blu-ray) |  |  | 579.00
Region B/2 med danske tekster - udkom 19/12-2019
Den friske, motiverede FBI-agent Cooper ankommer til Twin Peaks og begynder jagten på Laura Palmers morder sammen med det lokale politi anført af sheriffen Harry Truman. Cooper er ikke bleg for at bruge alternative efterforskningsmetoder. Han er endeløst fascineret af den vidunderlige natur omkring sig og det hav af excentriske personer, han møder i byen. Denne boks har hele den oprindelige serie plus opfølgerserien fra 2017. Spillefilmen er dog ikke inkluderet. Læs mere her.
Twin Peaks: Fire Walk with Me |  |  | 99.00
Region 2 med danske tekster - udkom 31/7-2023 |
Vi er tilbage i den idylliske, men også lidt uhyggelige by for at se nærmere på deres mange underlige indbyggere - og deres hemmeligheder. FBI-agent Chester Desmond (Chris Isaak) forsvinder på mystisk vis under efterforskningen til drabet på servitricen Teresa Banks. Året efter lader det til, at en anden ung pige - homecoming queen Laura Palmer (Sheryl Lee) - udsættes for de samme onde kræfter, der øjensynlig har infiltreret hele lokalområdet. Læs mere her. |  |
Wild at Heart (tysk omslag) (Blu-ray) |  |  | 129.00
Region B/2 med danske tekster - udkom 25/10-2010
En erotisk, voldelig og sorthumoristisk roadmovie, der i 1990 bekræftede David Lynchs position som den mest overraskende og originale filmskaber i sin generation. I denne forskruede hyldest til Troldmanden fra Oz tager den temperamentsfulde Sailor (Nicolas Cage) og rigmandsdatteren Lula (Laura Dern) ud på en af tidernes mest bizarre rejser. Det lidenskabeligt forelskede par træder sømmet i bund i en vild tur mod vest med politi, dusørjægere og kriminelle i hælene. Læs mere her.
# David Lynch specialiteter
Crumb (Criterion) (Blu-ray) |  |  | 329.00
Region B/2 med engelske undertekster - udkom 5/8-2024
Terry Zwigoffs dokumentarfilm fra 1994 er et intimt portræt af den excentriske tegneseriekunstner Robert Crumb og hans komplekse familiehistorie. Filmen blev produceret uden direkte kreativ input fra David Lynch, men han lånte sit navn til projektet for at hjælpe med dens distribution og synlighed, hvilket gav den et løft i offentligheden og i filmmarkedet. Lynchs engagement som "presenter" tilføjede naturligvis et ekstra lag af prestige og interesse for filmen. Læs mere her.
David Lynch: The Art Life (Dokumentar) |  |  | 99.00
Region 2 med danske tekster - udkom 5/10-2017 |
Denne dokumentarfilm fra 2016 giver et fascinerende indblik i manden bag mesterværker som The Elephant Man, Blue Velvet, Mulholland Dr. og Twin Peaks. Filmen følger David Lynch på en personlig rejse fra opvæksten i en lille amerikansk by til hans status som en af USA's mest gådefulde og unikke instruktører. Gennem interviews og nedslag i Lynchs kunst, musik og tidlige film, får publikum et unikt indblik i manden såvel som i kunstneren David Lynch. Læs mere her. |  |
Fabelmans, The (Blu-ray) |  |  | 129.00
Region B/2 med engelske undertekster - udkom 5/6-2023
David Lynch er faktisk en ganske ferm skuespiller, og i bedste Hitchcock-stil dukker han ofte op i cameos eller mindre roller i sine egne produktioner, f.eks. som FBI-chef Cole i Twin Peaks. Af og til sagde han også ja til at medvirke i en kollegas film, og Lynch kan således ses i Steven Spielbergs semi-autobiografiske The Fabelmans i rollen som selveste filminstruktørlegenden John Ford - i en morsom scene, hvor hovedpersonen Sammy får en værdifuld lektion i 'picture-making'. Læs mere her.
Lucky (Harry Dean Stanton) |  |  | 79.00
Region 2 med danske tekster - udkom 6/8-2018 |
Det er velkendt, at den visionære auteur var flink til at bruge sin anerkendelse som filmskaber til at hjælpe projekter, der ellers kunne risikere at forsvinde i mængden - og han arbejdede ofte tæt sammen med sine nærmeste, bl.a. datteren Jennifer. Med sin rolle som Howard er David Lynch nævnt som nr. to blandt de medvirkende i karakterskuespilleren John Carroll Lynchs instruktørdebut Lucky fra 2017, men selv om de deler efternavn, er de to Lynch-herrer slet ikke relateret. Læs mere her. |  |
Surveillance (Jennifer Lynch) |  |  | 59.00
Region 2 med danske tekster - udkom 27/1-2009
En FBI-agent jager en mentalt forstyrret seriemorder med hjælp fra potentielle ofre, som alle har vidt forskellige historier at fortælle. Surveillance er en mørk og voldsom mordgåde med særegne karakterer og mareridtsagtige historietwists i bedste Lynch-stil, som det ses i Mulholland Dr. og Twin Peaks. Filmen blev rost ved fremvisningen i Cannes i 2008 og sammenlignet med The Usual Suspects (1995). Produceret af David Lynch og instrueret af hans datter Jennifer. Læs mere her.
What Is Cinema? (Dokumentar) (Blu-ray) |  |  | 349.00
Regionfri med engelske undertekster - udkom 4/11-2014 |
Hvad er film? Det er det spørgsmål, den Emmy-nominerede dokumentarinstruktør Chuck Workman forsøger at give svaret på her. Han får hjælp fra en lang række filmskabere. Afdøde genier som Alfred Hitchcock og Robert Bresson belærer os fra graven via arkivklip, mens nulevende folk som Mike Leigh og David Lynch (nu jo desværre også afdød) dukker op i friske interviews. Det hele er klippet elegant sammen og bliver sidestillet med klip fra store og små filmklassikere. Læs mere her. |  |
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News